**KLAIPĖDOS MIESTO SAVIVALDYBĖS ADMINISTRACIJOS**

**UGDYMO IR KULTŪROS DEPARTAMENTO ŠVIETIMO SKYRIAUS**

**2016 METŲ VEIKLOS ATASKAITa**

2017 m. sausio 20 d. Nr. VS-471

Klaipėda

1. Ugdymo ir kultūros departamento Švietimo skyrius (toliau – Skyrius) 2016 metais:

1.1. siekė strateginio tikslo – teikti kokybiškas švietimo paslaugas Klaipėdos miesto savivaldybės švietimo įstaigose, saugioje ir šiuolaikinius reikalavimus atitinkančioje mokymosi aplinkoje, siekti visapusiško mokymo proceso dalyvių poreikių tenkinimo, optimizuojant švietimo sistemą;

1.2. organizavo Ugdymo proceso užtikrinimo programos (10) (SVP) įgyvendinimą;

1.3. telkė Skyriaus specialistų veiklą nustatytų veiklos prioritetų – bendrojo raštingumo ugdymas; pagalbos vaikui efektyvinimas; neformaliojo vaikų švietimo veiklos tobulinimas – siekiui; vykdė Skyriaus vadovams ir specialistams nustatytus personalinius uždavinius.

2. Pasiekti rezultatai:

2.1*. Bendrojo ugdymo srityje:*

2.1.1. Klaipėdos miesto savivaldybės tarybos(toliau – ST)2016 m. balandžio 28 d. sprendimu Nr. T2-119 patvirtintas Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrasis planas, o išnagrinėjus Tauralaukio progimnazijos ir naujos bendrojo ugdymo mokyklos statybos šiaurinėje miesto dalyje perspektyvą, šis planas patikslintas (ST 2016 m. liepos 28 d. sprendimas Nr. T2-203). Įgyvendinant tinklo pertvarkos planą, padidėjo ugdymo programų įvairovė (14 mokyklų įgyvendina netradicinio ugdymo sampratų elementus), racionaliai ir tikslingai naudojamos patalpos, MK ir SB lėšos (Lietuvos laisvosios rinkos instituto tyrimo duomenimis, Klaipėdos miesto mokyklų racionalaus patalpų naudojimo bei vidutiniškai per metus vienam mokiniui tenkančių lėšų rodikliai yra vieni iš geriausių šalyje). Veiksmingam lėšų naudojimui įtakos turi geriausias šalyje Klaipėdos mokyklų klasių užpildomumas. Padidėjus pirmųjų klasių mokinių skaičiui, įrengtos 174 naujos ugdymosi vietos 9 bendrojo ugdymo mokyklose;

2.1.2. bendradarbiaujant su Klaipėdos universitetu dėl Gamtos mokslų, technologijų, inžinerijos ir matematikos tyrimų ir eksperimentinės veiklos (STEAM) atviros prieigos centro steigimo, parengtas bendradarbiavimo sutarties projektas, kuris patvirtintas ST 2016 m. rugsėjo 22 d. sprendimu Nr. T2-224; bendradarbiavimo sutartis pasirašyta 2016 m. spalio 7 d. (Nr. J9-1750) su 5 partneriais;

2.1.3. parengtas naujas Priėmimo į Klaipėdos miesto savivaldybės bendrojo ugdymo mokyklas tvarkos aprašo projektas, kuris 2016 m. gruodžio 22 d. patvirtintas ST sprendimu Nr. T2-296 bei ST 2016 m. gruodžio 22 d sprendimu Nr. T2-297 priskirtos aptarnavimo teritorijos Klaipėdos miesto savivaldybės bendrojo ugdymo mokykloms;

2.1.4. vykdant mokinių pasiekimų vertinimą, dalyvauta Nacionalinio egzaminų centro veiksmo tyrime „Diagnostinių ir standartizuotų testų taikymas savivaldybėse / mokyklose 2015–2016 m. m.“ Buvo pasitikrintos 2, 4, 6, 8 klasių 5 713 mokinių žinios ir gebėjimai iš 27 bendrojo ugdymo mokyklų. Testų rezultatai buvo aukštesni už respublikos vidurkį, daug dėmesio buvo skirta jų panaudojimo galimybėms, gerinant mokinių bendrąsias kompetencijas. Vykdyta 17 brandos egzaminų, kuriuose dalyvavo 2 087 kandidatai. Pirmą kartą organizuota užsienio kalbos (anglų, rusų, vokiečių) egzamino kalbėjimo dalis, už puikų organizacinį darbą Skyriui pareikšta Nacionalinio egzaminų centro padėka;

 2.1.5. siekiant efektyvinti pagalbą didelių ir labai didelių specialiųjų ugdymosi poreikių turintiems mokiniams, papildomai įsteigta 6,5 mokytojo padėjėjo etatų (iš viso mokyklose dirba 78 mokytojų padėjėjai, todėl buvo atkreiptas kitų savivaldybių dėmesys dėl gerosios Klaipėdos miesto patirties);

2.1.6. reprezentuojant miesto švietimo bendruomenę, 2016 m. lapkričio 30 d. Skyriaus ir mokyklų atstovai dalyvavo „Mokytojo TV“ laidoje, pristatant „Geros mokyklos“ kūrimo patirtį Klaipėdos mieste (Nacionalinė mokyklų vertinimo agentūra išreiškė padėką Savivaldybei);

2.1.7. įsteigtas Lyderių klubas, kurio veiklose dalyvauja 14 miesto mokyklų komandų ir Skyriaus specialistai; pasirinktos tobulintinos sritys: „Saugi mokykla – saugus miestas. Pozityvus, patriotiškas, pasitikintis klaipėdietis (PPPK)“, „Edukacinės erdvės – kelias į naują ugdymo(si) modelį“ ir „Bendruomeniškumo stiprinimas mokinio sėkmei“; organizuotas forumas „Sėkmingo pokyčio link“;

2.1.8. vykdant priežiūrą, įvertinta specialiosios pedagoginės (logopedinės) pagalbos teikimo kokybė vienoje specialiojoje mokykloje intelekto sutrikimų turintiems mokiniams; nustatytas švietimo pagalbos teikimo efektyvumas savivaldybės 7 bendrojo ugdymo mokyklose, kuriose integruotai mokomi intelekto sutrikimų turintys mokiniai; atliktas tyrimas „Mokinių, turinčių specialiųjų ugdymosi poreikių, aprūpinimas reikalingomis ugdymosi priemonėmis“ pasirinktose 21 bendrojo ugdymo mokykloje; organizuota respublikinė konferencija „Pagalba vaikui, šeimai, mokytojui. Gerosios patirties sklaida“. Analizuotas bendrojo ugdymo mokyklų ir vaikų globos namų bendradarbiavimas, sprendžiant šių vaikų mokymosi, lankomumo ir elgesio problemas. Išanalizuota mokyklų vaiko gerovės komisijų (toliau – VGK) veikla, jų priimami sprendimai, pagalbos specialistų darbas. Vertinta situacija ir vykdytos konsultacijos 7 mokyklose, kuriose atliktas veiklos išorės vertinimas, siekiant telkti mokytojus ir kitus specialistus mokinių pasiekimams gerinti. Siekiant gerinti mokinių raštingumą, vertinta lietuvių kalbos (valstybinės) mokymo 1–4 klasėse situacija. Analizuota tautiškumo ugdymo renginių bei netradicinio ugdymo organizavimo kokybė 3 mokyklose. Vertinta asmenų, baigusių užsienio valstybės ar tarptautinės organizacijos ugdymo programą (dalį), integracijos situacija (20 mokyklų). Visomis vykdytos priežiūros temomis paruoštos rekomendacijos.

 2.2.*Ikimokyklinio ir priešmokyklinio ugdymo srityje:*

2.2.1. siekiant geresnio ikimokyklinio ugdymo prieinamumo ir privalomo priešmokyklinio ugdymo užtikrinimo, atlikta ST 2015 m. balandžio 14 d. sprendimu Nr. T2-61 patvirtinto Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2015–2018 metų tinklo pertvarkos bendrojo plano Priemonių plano įgyvendinimostebėsena; atsižvelgus į stebėsenos rezultatus ST 2016 m. balandžio 28 d. sprendimu Nr. T2-120 pakeistas Priemonių planas. Papildomai sukurta 250 ikimokyklinio ir priešmokyklinio ugdymosi vietų (15 grupių). Iš visų per 2 metus naujai sukurtų priešmokyklinio ugdymo grupių 9 (180 ugdymosi vietų) veikia bendrojo ugdymo mokyklose, taip buvo ne tik padidintas vietų skaičius ikimokyklinio amžiaus vaikams, bet ir užtikrintas privalomasis priešmokyklinis ugdymas;

2.2.2. siekiant ugdymo įvairovės ir gyventojų poreikių tenkinimo, ST 2016 m. gruodžio 22 d. sprendimu Nr. T2-298 patvirtintas Ikimokyklinio ir priešmokyklinio ugdymo organizavimo modelių Klaipėdos miesto švietimo įstaigose aprašas;

2.2.3. užtikrinant pagalbą didelių ir labai didelių specialiųjų ugdymosi poreikių turintiems vaikams, papildomai įsteigti 3 mokytojo padėjėjo etatai (iš viso ikimokyklinėse įstaigose dirba 19 mokytojo padėjėjų);

2.2.4. vykdant priežiūrą, atlikta ikimokyklinio amžiaus vaikų pasiekimų ir pažangos vertinimo pagal naują aprašą analizė 5 lopšeliuose-darželiuose; įvertintas ugdymosi vietų priešmokyklinėse grupėse poreikis; patikrintas priešmokyklinio ugdymo vaikų maitinimo organizavimas 2 pagrindinėse mokyklose ir 3 progimnazijose; parengta pažyma dėl maitinimo organizavimo gerinimo Klaipėdos miesto ikimokyklinio ugdymo įstaigose ir atliktas vieno lopšelio-darželio išorinis vertinimas. Įvertintas VGK pagalbos teikimas vaikui ir šeimai 3 lopšeliuose-darželiuose; įvertinta informacinių ir komunikacinių technologijų diegimo situacija (45 įstaigos). Visomis minėtomis priežiūros temomis pateiktos išvados ir rekomendacijos ikimokyklinių įstaigų vadovams ir bendruomenėms.

2.3. *Neformaliojo švietimo srityje:*

2.3.1. siekiant padidinti vaikų užimtumą, parengtas ir ST 2016 m. gegužės 28 d. sprendimu Nr. T2-142 patvirtintas Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašas (pakeistas 2016 m. rugsėjo 22 d. sprendimu Nr. T2-223). Mokinių registro duomenimis tikslinio finansavimo iš valstybės ar ES skiriamų lėšų 101 programą lankė 5747 vaikai;

2.3.2. kartu su Sporto skyriumi užtikrintas antrųjų klasių mokinių pirmojo srauto mokymo plaukti paslaugos vykdymas (dalyvavo 797 mokiniai iš 14 mokyklų);

2.3.3. organizuotas vaikų vasaros poilsis, įgyvendinta 19 programų, jose buvo užimta 1115 vaikų;

2.3.4. įgyvendinta Edukacinių, kultūrinių ir kitų renginių programa, suorganizuota apie 180 renginių mokiniams (olimpiados, konkursai, varžybos, šventės ir kt.) ir mokytojams (konferencijos, seminarai ir kt.), dalyvauta Respublikinėje moksleivių dainų šventėje;

2.3.5. vykdantpriežiūrą,atlikta 31 NVŠ teikėjo programų įgyvendinimo ir mokinių lankomumo patikra, išvados ir rekomendacijos aptartos su programų teikėjais;

2.3.6. parengtas ir ST 2016 m. gegužės 26 d. sprendimu Nr. T2-141 patvirtintas Neformaliojo suaugusiųjų švietimo ir tęstinio mokymosi programų, finansuojamų Klaipėdos miesto savivaldybės biudžeto lėšomis, finansavimo ir atrankos tvarkos aprašas; inicijuotas ir atliktas Klaipėdos miesto savivaldybės neformaliojo suaugusiųjų švietimo ir tęstinio mokymosi poreikių tyrimas; parengtas ir ST 2016 m. rugsėjo 22 d. sprendimu Nr. T2-221 patvirtintas Klaipėdos miesto savivaldybės neformaliojo suaugusiųjų švietimo ir tęstinio mokymosi 2016–2019 metų veiksmų planas.

2.4.*Kiti darbai:*

2.4.1. atestuota 16 švietimo įstaigų vadovų; 26 švietimo įstaigų vadovams buvo nustatyta veiklos ir kompetencijos atitiktis turimai vadybinei kvalifikacinei kategorijai;

2.4.2. atliktas Bendrojo ugdymo mokyklų, ikimokyklinio ugdymo ir neformaliojo vaikų švietimo įstaigų mokytojų kvalifikacijos tobulinimo poreikių ir ryšio su metodine veikla tyrimas; įvertinta Klaipėdos pedagogų švietimo ir kultūros centro veikla, parengtos įvertinimo išvados;

2.4.3. organizuota Savivaldybės administracijos VGK veikla (vyko 24 posėdžiai, svarstyta 140 klausimų);

3. Artimiausio laikotarpio švietimo prioritetas ir planuojamos veiklos prioritetinės kryptys:

3.1. švietimo prioritetas – švietimo būklės stebėsenos vykdymas ir kaitos numatymas pagal stebėsenos rezultatus;

3.2. planuojamos veiklos prioritetinės kryptys: 1) Bendrojo ugdymo mokyklų tinklo pertvarkos 2016–2020 m. bendrojo plano įgyvendinimo stebėsenos atlikimas ir numatytų priemonių vykdymas; 2) Ikimokyklinio ugdymo įstaigų tinklo pertvarkos 2015–2018 m. bendrojo plano įgyvendinimo stebėsenos atlikimas ir numatytų priemonių vykdymas; 3) Neformaliojo vaikų švietimo srities stebėsenos atlikimas ir veiklos tobulinimo numatymas.

|  |  |
| --- | --- |
| Švietimo skyriaus vedėja | Laima Prižgintienė |

V. Kazakauskienė, tel. (8 46) 39 61 49, el. p. virginija.kazakauskiene@klaipeda.lt